Apstiprināts

SIA „Jēkabpils reģionālā slimnīca”

Iepirkumu komisijas 2022.gada 25.janvāra sēdē

(prot. Nr.01/2022/05MS)

**Iepirkuma**

**,,****Kurināmās koksnes (šķeldas) piegāde”**

Identifikācijas nr. Nr. JRS 2022/05MS

**noteikumi**

Iepirkumu organizē un realizē ar SIA „Jēkabpils reģionālā slimnīca” valdes priekšsēdētājas 2021.gada 17.februāra rīkojumu Nr.31 izveidota pastāvīgā Iepirkumu komisija.

Ņemot vērā faktisko situāciju Jēkabpils reģionālajā slimnīcā ar kurināmās koksnes (šķeldas) piegādi, kad slimnīcas rīkotā atklāta konkursa procedūra (id.Nr. JRS 2021/48K) tika pārtraukta, jo uzvarējušais pretendents un nākamo zemāko cenu piedāvājušais pretendents atteicās slēgt iepirkuma līgumu, pamatojot savu rīcību ar šķeldas cena straujo kāpumu, ko ietekmē gan Baltkrievijas politika (sankciju rezultātā tiek ierobežots koksnes resursa imports), gan straujais kurināmā resursu cenu kāpums, kad dabasgāzes cena pieaugusi aptuveni 6,5 reizes un šķeldas cena par aptuveni 70-80% procentiem, gan arī **elektrības cenu kāpums. Minētos** apstākļus Pretendenti objektīvi nevarēja paredzēt un tie ir ārpus pretendentu ietekmes, un pret kuru sekām nav bijis iespējams nodrošināties. Minētais pārmērīgi apgrūtina Piegādātāju spēju uzņemties līgumsaistības.

Šķeldas piegāde minētās konkursa procedūras rezultātā noslēgtā līguma ietvaros bija jāuzsāk 2022.gada 6.februārī. Ņemot vērā izveidojušos situācija, tas nav iespējams, un ir apdraudēta slimnīcas nepārtraukta siltumapgāde.

Minētie apstākļi, sevišķi, straujais kurināmā resursu cenu kāpums, kā rezultātā komersanti atteicās no līguma slēgšanas, ir uzskatāmi par neparedzamiem ārkārtas apstākļiem, kuri iziet ārpus normālas ekonomiskās un sociālās situācijas robežām, kuru dēļ slimnīcai radusies steidzama nepieciešamība veikt iepirkumu neparedzamo ārkārtas apstākļu izraisīto seku novēršanai, jo ārstniecības iestādei apkures sezonā ir nepieciešama nepārtraukta šķeldas piegāde.

Minētie apstākļi nav atkarīgi no pasūtītāja darbības, jo, organizējot iepirkumu savlaicīgi un citādi pievēršoties attiecīgajam jautājumam ar pienācīgu rūpību, situāciju, kad komersanti atteiksies slēgt līgumus konkursa rezultātā, nebija iespējams paredzēt.

Iepirkums tiek organizēts Publisko iepirkumu likuma (PIL) 9.panta 21.daļas 1.punktā noteiktajā kārtībā un tā rezultātā noslēgtais iepirkuma līgums būs uz laiku, līdz slimnīca noslēgs iepirkuma līgumu atkārtotas atklāta konkursa procedūras rezultātā.

[Iepirkuma plānotā līgumcena](file:///C%3A%5Cta%5Cid%5C287760#p8) ir līdz 41999.99 euro bez PVN, līdz ar to piemērojama ,,mazā,, sarunu procedūra, iepriekš nepublicējot paziņojumu par līgumu, saskaņā ar Publisko iepirkumu likuma 9.panta 21.daļas 1.punktu, kas nosaka, ka Pasūtītājs ir tiesīgs nepiemērot Publisko iepirkuma likuma 9.panta sestās un astotās daļas noteikumus, ja iepirkums atbilst Publisko iepirkuma likuma 8. panta septītās daļas nosacījumiem, kas, savukārt, pieļauj sarunu procedūras piemērošanu, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot iepirkuma procedūru.

Iepirkums tiek organizēts Publisko iepirkumu likuma (PIL) 9.panta 21.daļas 1.punktā noteiktajā kārtībā.

**1.** **Pasūtītājs**

|  |  |
| --- | --- |
| Pasūtītāja nosaukums | SIA „Jēkabpils reģionālā slimnīca” |
| Adrese | Andreja Pormaļa iela 125, Jēkabpilī, LV-5201 |
| Reģ.Nr. | 50003356621 |
| Kontaktpersona, tālruņa Nr.  | par Tehnisko specifikāciju - saimniecības nodaļas vadītājs Uldis Zirnītis, tālrunis 26118514,par noformēšanu un juridiskiem jautājumiem - juriste Ilze Zīberga, tālrunis 68206715 |
| E-pasts | info@jrslimnica.lv  |
| Mājas lapa | [www.jrslimnica.lv](http://www.jekabpilsrs.lv/)  |

**2. Iepirkuma priekšmets**

|  |  |
| --- | --- |
| Iepirkuma priekšmets | Kurināmās koksnes (šķeldas) piegāde siltumenerģijas ražošanai SIA „Jēkabpils reģionālā slimnīca” katlu mājā A.Pormaļa iela 125, Jēkabpilī |
| Iepirkuma identifikācijas numurs | JRS 2022/05MS |
| CPV kods | 03413000-8 |
| Vērtēšanas kritērijs | Piedāvājumu vērtēšanas un izvēles kritērijs ir saimnieciski visizdevīgākais piedāvājums, kura salīdzināšanai un izvērtēšanai tiekizmantots tikai viens kritērijs - cena (viszemākā cena 1 MWh siltumenerģijas saražošanai) |
| Līguma izpildes termiņš  | Līdz līguma noslēgšanai jaunas iepirkuma procedūras rezultātā  |
| Tehniskā specifikācija | Tehniskās specifikācijas prasības noteiktas 1.pielikumā |

**3. Piedāvājumu iesniegšanas termiņš: līdz 2022.gada 28.janvārim (ieskaitot).**

4. Pretendents ir tiesīgs iesniegt tikai vienu piedāvājuma variantu.

**5. Iepirkuma priekšmets**

* 1. Iepirkuma priekšmets ir kurināmās koksnes (šķeldas) piegāde siltumenerģijas ražošanai SIA „Jēkabpils reģionālā slimnīca” katlu mājā A.Pormaļa iela 125, Jēkabpilī, saskaņā ar Tehnisko specifikāciju (noteikumu 1.pielikums).
	2. Piegādātājam šķeldas piegāde jāveic vienmērīgi un nepārtraukti, lai nodrošinātu pastāvīgu katlu mājas darbību, ņemot vērā klimatiskos apstākļus, un saskaņā ar darba gaitā savstarpēji saskaņotu piegādes grafiku
	3. Piegādātājam jānodrošina šķeldas piegāde līdz Pasūtītāja katlu mājas šķeldas padeves iekārtai.
	4. Šķelda jāpiegādā pa daļām pēc Pasūtītāja atbildīgo personu pieprasījuma un faktiskās vajadzības. Piegādes biežums jāsaskaņo ar atbildīgu personu.
	5. Paredzamais līguma izpildes uzsākšanas laiks – 2022.gada 6.februāris.
	6. Pretendentam, kurš vēlas iepazīties ar katlu mājas darbību vai apkures katlu parametriem, jāsazinās individuāli ar Uldi Zirnīti, tālrunis 26118514.
1. **Tehniskā specifikācija**

Tehniskās specifikācijas prasības noteiktas noteikumu 1.pielikumā

**7. Paredzamā līguma izpildes laiks un kārtība**

7.1. Iepirkuma līguma izpildes laiks - līdz līguma noslēgšanai jaunas iepirkuma procedūras rezultātā.

7.2. Iepirkuma līgums par uzvarētāju atzītajam pretendentam jāparaksta ne vēlāk kā 5 (piecu) darba dienu laikā pēc tā saņemšanas.

**8. Piedāvājuma noformēšana**

8.1. Piedāvājums iesniedzams elektroniski, iesūtot uz e-pastu: **ilze.ziberga@jrslimnica.lv**

8.2. Piedāvājums un visi tajā iekļautie dokumenti noformējami un iesniedzami tikai valsts valodā (latviešu valodā).

8.3. Piedāvājuma cena jānorāda ar precizitāti 2 (divas) ciparu zīmes aiz komata. Cenā jāiekļauj visi nodokļi un nodevas, izņemot pievienotās vērtības nodokli. Cenā jābūt ietvertiem visiem izdevumiem, kas pretendentam var rasties iepirkuma līguma izpildes laikā.

**9. Iesniedzamie dokumenti**

9.1. Vadītāja vai tā pilnvarotas personas parakstīts Pretendenta pieteikums dalībai iepirkumā (2.pielikums).

9.2. Aizpildīta tehniskā specifikācija - piedāvājums (1.pielikums), saskaņā ar Pasūtītāja doto formu.

9.3. Aizpildīts finanšu piedāvājums (3.pielikums), saskaņā ar Pasūtītāja doto formu.

**10. Pielikumi**

1. pielikums - Tehniskā specifikācija-piedāvājums;

2.pielikums - Pieteikums;

3.pielikums - Finanšu piedāvājums;

4.pielikums - Līguma projekts.